01 - How Many Mitzvos are there in Tzitzis?

1. **במדבר פרק טו**

(לז) וַיֹּ֥אמֶר יְקֹוָ֖ק אֶל־מֹשֶׁ֥ה לֵּאמֹֽר: (לח) דַּבֵּ֞ר אֶל־בְּנֵ֤י יִשְׂרָאֵל֙ וְאָמַרְתָּ֣ אֲלֵהֶ֔ם וְעָשׂ֨וּ לָהֶ֥ם צִיצִ֛ת עַל־כַּנְפֵ֥י בִגְדֵיהֶ֖ם לְדֹרֹתָ֑ם וְנָ֥תְנ֛וּ עַל־צִיצִ֥ת הַכָּנָ֖ף פְּתִ֥יל תְּכֵֽלֶת: (לט) וְהָיָ֣ה לָכֶם֘ לְצִיצִת֒ וּרְאִיתֶ֣ם אֹת֗וֹ וּזְכַרְתֶּם֙ אֶת־כָּל־מִצְוֹ֣ת יְקֹוָ֔ק וַעֲשִׂיתֶ֖ם אֹתָ֑ם וְלֹֽא־תָת֜וּרוּ אַחֲרֵ֤י לְבַבְכֶם֙ וְאַחֲרֵ֣י עֵֽינֵיכֶ֔ם אֲשֶׁר־אַתֶּ֥ם זֹנִ֖ים אַחֲרֵיהֶֽם: (מ) לְמַ֣עַן תִּזְכְּר֔וּ וַעֲשִׂיתֶ֖ם אֶת־כָּל־מִצְוֹתָ֑י וִהְיִיתֶ֥ם קְדֹשִׁ֖ים לֵֽאלֹהֵיכֶֽם: (מא) אֲנִ֞י יְקֹוָ֣ק אֱלֹֽהֵיכֶ֗ם אֲשֶׁ֨ר הוֹצֵ֤אתִי אֶתְכֶם֙ מֵאֶ֣רֶץ מִצְרַ֔יִם לִהְי֥וֹת לָכֶ֖ם לֵאלֹהִ֑ים אֲנִ֖י יְקֹוָ֥ק אֱלֹהֵיכֶֽם:

1. **דברים פרק כב**

(יב) גְּדִלִ֖ים תַּעֲשֶׂה־לָּ֑ךְ עַל־אַרְבַּ֛ע כַּנְפ֥וֹת כְּסוּתְךָ֖ אֲשֶׁ֥ר תְּכַסֶּה־בָּֽהּ:

1. **תלמוד בבלי מסכת מנחות דף מד עמוד א**

כל שאין לו ציצית בבגדו - עובר בחמשה עשה.

1. **תלמוד בבלי מסכת מנחות דף כח עמוד א**

ד' ציציות מעכבות זו את זו, שארבעתן מצוה אחת; רבי ישמעאל אומר: ארבעתן ארבע מצות.

1. **ספר מצוות קטן מצוה כח**

להסתכל בציצית דכתיב (במדבר ט"ו) וראיתם אותו. ועשייתו אפרש בעזרת השם יתעלה לקמן (סי' ל"א).

1. **ספר מצוות קטן מצוה לא**

זו מצות עשה שבמלבוש, לעשות ציצית דכתיב (במדבר ט"ו) ועשו להם ציצית.

1. **ספר המצוות לרמב"ם שורש יא**

השרש האחד עשר שאין ראוי למנות חלקי המצוה בפרט חלק חלק בפני עצמו כשיהיה המקובץ מהם מצוה אחת: פעמים יהיה הצווי האחד שהוא מצוה אחת יש לו חלקים רבים. כמו מצות לולב (ע' קסט) שהיא ארבעה מינים ... וזה השרש דק להבין מאד. ואופן דקותו מה שאספר לך. וזה שכל מה שאמרו החכמים בו שהדבר הפלוני והפלוני מעכבין זה את זה הנה הוא מבואר שהם מצוה אחת. כמו ארבעה מינין שבלולב ... ואמנם מקום הקושי הוא בדברים שאמרו בהם אינם מעכבין זה את זה. כי העולה במחשבה שאחר שאלו החלקים כל חלק מהם בלתי צריך לחבירו שיהיה כל חלק מצוה בפני עצמה. כמו שאמרו (שם) התכלת אינו מעכב את הלבן והלבן אינו מעכב את התכלת. והנה היה אפשר לנו שנאמר שלבן ותכלת יימנו בשתי מצות, לולי מה שמצאנו להם לשון מבואר במכילתא דרבי ישמעאל (בעש' יד הובא מספרי) והוא אמרם שם יכול שהן שתי מצוות מצות תכלת ומצות לבן תלמוד לומר והיה לכם לציצית מצוה אחת היא ואינה שתי מצות. הנה כבר התבאר לך שאפילו החלקים שאינם מעכבין זה את זה פעמים יהיו מצוה אחת כשיהיה הענין אחד. כי הכוונה בציצית למען תזכרו. אם כן כלל הדבר המחייב לזכרון מצוה אחת יימנה. הנה לא נשאר לנו אם כן שנביט במנין המצות לאמרם מעכבין או אינם מעכבין כי אם לענין לבד האם הוא ענין אחד או ענינים רבים כמו שבארנו בשרש התשיעי מאלו השרשים שאנחנו משתדלים לבארם:

1. **שו"ת מעשה ניסים סימן ה**

הוכחתך ממאמרו בתכלת ולבן, כי תכליתם אחד, ועל כן שניהם מצוה אחת, והיה ראוי מזה לפי מה שנראה לך, כי ימנו שתי מצות של תפלין מצוה אחת כאשר זכרת, זהו טעות, וזה כי יהיה ראוי לפ"ז כי כל המצות אשר יהיו תכליתם אחד מצוה אחת, ויהיו א"כ התרי"ג מצות נמנות במצות מועטות, כי תכלית מאכלות אסורות והתקדשתם והייתם קדושים,כח וכמוהם כל תרי"ג מצוה אחת או שתי מצות, מפני כי תכלית כולם האהבה והיראה, ככתוב בתורה אם לא תשמור לעשות וכו' ליראה את השם וכו' ואמר עוד כי אם שמור תשמרון וכו' לאהבה את ה' וכו', וזה לא דבר, כי אלו שתי מצות של תפלין מחולקים. ואף שהמה לתכלית אחד, ולבן ותכלת בעבור היותם שתיהם לתכלית אחד מדובקים, הלא תראה כי המה אמרו בפירוש בתפלין שהמה שתי מצות, ובלבן ותכלת כי שתיהן מצוה אחת.

1. **השגות הרמב"ן לספר המצוות לרמב"ם שורש יא**

שנינו במשנתנו במנחות (כח א) ושנו אותה בספרי ארבע ציציות מעכבות זו את זו שארבעתן מצוה אחת רבי ישמעאל [אומר] ארבעתן ארבע מצות. ומכאן תלמוד שבאמרם מצוה אחת ירצו בו שהם מעכבין זה את זה והאומר שאינם מעכבין יעשה אותם מצות רבות ... אנחנו לא נשבש מניינו שלהרב בזה שראינו לבעל הלכות שמנה מצות ציצית מצוה אחת לפי שהיא ענין אחד שבתשלום התכלת והלבן תשלם לנו הכונה במצוה הזאת לזכור את כל מצות י"י ולעשותם, ואף על פי שאמר ר' ישמעאל (מנחות כח א) בארבע ציציות ארבעתן ארבע מצות, לעניין שאינן מעכבין זה את זה אמרו כך אבל בחשבון המצות העניין בתשלומו נמנה אחד. וזו סברא תסבול אותה הדעת לבעל ההלכות שמנה גם כן מצות תפילין אחת. אבל הרב מנה התפלין שתי מצות (יב - יג). ושתים אלו נשנו משנה אחת התכלת אינה מעכבת את הלבן והלבן אינו מעכב את התכלת תפלה שליד אינה מעכבת שלראש ושלראש אינה מעכבת שליד. ואם נביט לעניינם הרי התפלין ייחשבו יותר ענין אחד, שכל מה שכתוב בזה כתוב בזה והעניין בהם אחד למען תהיה תורת י"י בפינו שומה כנגד הלב והמוח משכנות המחשבה. לבד אם יטעון הרב שזה המעשה אחד לבישת התכלת והלבן כאחד והתפלין שני מעשים, ולא יחשבו שני מעשים שאינם מעכבים זה את זה אלו שתי מצות אף על פי שהוא מונה קרית שמע שחרית וערבית מצוה אחת (י') והקטרת בוקר וערב אחת (כח) ושני תמידין אחת (לט):

1. **לב שמח שורשים שורש יא**

אני אומר שאין הנדון דומה לראיה מפני כי אלו שלשתן ואם זמנה של זו אינו זמנה של זו ואינה מעכבת זו את זו שמטעם זה הרמב"ן בסוף ספר השגותיו מסכים למנותן שתי מצות אעפ"כ הרמב"ם אינו מונה אותן אלא מצוה אחת דמ"מ הכל מעשה אחד במקום אחד והמצוה עצמה זאת היא לעשות דבר אחד לחצאין מחציתה בזמן אחד ומחציתה בזמן אחר ובתמידין הדבר מבואר דלשון הכתוב הוא זה האשה אשר תקריבו לה' כבשים כו' שנים ליום כו' את הכבש האחד תעשה בבקר ואת הכבש השני תעשה בין הערבים כו', הרי בפירוש עשה שני הכבשים כאחד מצוה אחת ועל שניהם כאחד אמר זה האשה כו' וחלק אותה לבקר ולערב, והקטורת אף שאין זה מבואר בכתוב מ"מ חכמים אמרו מנה בכל יום מחציתה בבקר ומחציתה בערב, שלשונם זה משמע שהמנה לכל יום היא המצוה ומתחלק לחצאין בבקר ובערב, ויש לי ללמוד זה ממ"ש במנחות פ' התכלת (נ':) ת"ר אילו נאמר מנחה מחצית הייתי אומר מביא חצי עשרון מביתו שחרית ומקריב חצי עשרון מביתו ערבית ומקריב ת"ל מחציתה בבקר ומחציתה בערב מחצה משלם הוא מקריב הא כיצד מביא עשרון שלם וחוצהו ומקריב מחצה בבקר ומחצה בין הערבים ע"כ. ומלבד זה אלה כלן מעשה אחד כבש דבקר ודערב מעשה אחד ממש הוא ובפרט כמו שדרשו ז"ל שני כבשים כו' שיהיו שוים במראה וקומה כו' וכן הקטרת העושה בשחר עצמו מבלי שום שינוי הוא הנעשה בערב וקריאת השמע של שחר היא עצמה של הערב. ובכל אלה יש לומר שהיום מחברן ויום הוא שנתחייב בזה ובזה והכל אחד. אבל התפילין של ראש ושל יד אף כי מה שכתוב בזה כתוב בזה כמ"ש הרמב"ן מ"מ סידורן ותמונתן אינן אחד אך יש בהן שינוי רב ועל הכל שינוי מקומם אלו בראש ואלו ביד שאע"פ שהן בזמן אחד זה מורה עליהם שהן דברים מחולפים ויש למנות כל אחת בפני עצמה:

1. **משנה ברורה סימן ח**

(כו) יראהו - כמה דכתיב וראיתם אותו וזכרתם וגו' ואותן האנשים המשימין הציצית בהמכנסים שלהם לא די שמעלימין עיניהם ממאי דכתיב וראיתם אותו וזכרתם וגו' עוד מבזין הן את מצות הש"י ועתידין הן ליתן את הדין ע"ז ומה שאומרין שהולכים בין הנכרים לזה היה די שישימו הציצית בתוך הכנף ואלו היה להם איזה דורון ממלך ב"ו שחקוק עליו שם המלך כמה היו מתקשטין בו לפני האנשים תמיד וק"ו בציצית שמרמז על שם ממ"ה הקדוש ברוך הוא וכדלקמן בסימן כ"ד ס"ה כמה מתכבד האדם הנושא שמו עליו ואמרו חז"ל הזהיר במצות ציצית זוכה ורואה פני השכינה ומשמע מן הכתובים דהיהודים שישארו לעת קץ יהיו מצויינים במצוה זו כמה דכתיב ובאו עשרה אנשים מכל לשונות הגוים והחזיקו בכנף איש יהודי וגו' ואמרו חז"ל ע"ז כל הזהיר במצות ציצית זוכה ומשמשין לו שני אלפים ושמונה מאות עבדים וכו':

1. **תוספות מסכת מנחות דף מג עמוד ב**

מה שמדמה חותם של טיט לציצית שכן עושין לעבדים והציצית מעיד על ישראל שהם עבדי הקדוש ברוך הוא כדאיתא פרק במה אשה (שבת דף נז:) כבלא דעבדא תנן.

1. **ים של שלמה מסכת יבמות פרק א**

יש לקשור תחילה קשר של קיימא, ויכרוך ז' פעמים ויקשור קשר, ויכרוך ח' פעמים, ויקשור קשר, ויכרוך י"א פעמים, ויקשור קשר, ויכרוך י"ג פעמים, ויקשור, הרי יש הכריכות ז' ח' י"א י"ג בגימטרי' טל, שנ' (ישעי' כ"ו, י"ט) טל אורות טליך, אורות בגי' ציצית וח' חוטין וה' קשרים, כלומר טל כרכים לציצית עכ"ל, ובקבלה שמעתי ששם הטל הוא בגי' ה' אחד ... וג"פ טל בגי' ה' (הוא) האלהי', וממדרש זה יראה שלא לעשות הטליתות אלא משל לבן, כצבע הציצית, שיהיו כטל אורות לבנים, וכן מצאתי בתשוב' בשם ר' ישראל מברונ' (סימן ע"ג), שנשאל מפרנס אחד, אם יש לו לעשות טלית של משי צבע ירוק לכבוד י"ט, והשיב וז"ל, ונראה שלא יעשה כן, אלא כאשר נהגו קדמונינו, ככל ישראל, שהטלית יהא לבן ... ועוד נ"ל ראייה מסוף פרק שואל (קנ"ג ע"א) דדרשינן, בכל עת יהיו בגדיך לבנים (קהלת ח, ט) אילו ציצית, אלמא דבגדי לבן בעינן, וכה"ג מדרש מר' יוחנן (ר"ה י"ז ע"ב) נתעטף הקדוש ברוך הוא כש"צ והראה למשה כו' עשה לפני כסדר הזה, והזכירו לפני י"ג מדות ובלי ספק שלא הראה לו אלא בלבוש חיור, שנא' (דניאל ז, ט) לבושיה כתלג חיור' לרמוז מדת הרחמים. וכן אנו נוהגין, ואין לשנות המנהג.

1. **לבוש אורח חיים סימן יא סעיף ד**

אין לפרש הא דאין מעכבין זה את זה, היינו לומר שאם אין לו ב' המינין אלא אחד מהם, יקח אותו המין שיש לו לבדו, כמו שהיה לוקח אותו אם היה המין השני עמו, וכדאמרינן גבי תפילין שאין מעכבין זו את זו ואיזו שיש לו מברך עליה לבדה, הכי נמי נאמר הכא גבי ציצית שאם אין לו תכלת לא יקח אלא שני חוטי לבן למר או שבעה למר ויברך עליה. דשאני התם דשתי מצות הן ואי אפשר לקיים שתיהם באחת. אבל הכא חדא מצוה היא.

1. **תוספות מסכת מנחות דף לח עמוד ב**

לרבנן אפי' בחד מיפסיל דהא תרי מצות נינהו ולא תועיל האחת לחבירתה דהוי כאילו איגרדם תכלת ומקצת לבן ומיהו נראה למאי דבעינן בלבן נמי ד' חוטין א"כ חד מצוה נינהו ואי לא בעינן אלא ב' כ"ש דלא מעכבי וכמאן דליתנהו הוו.

1. **המאור הקטן מסכת שבת דף יא עמוד ב**

כיון שמצות התכלת ולבן תלוי זו בזו אפילו למ"ד אין מעכבות זו את זו הואיל ונאסרה התכלת בסדין נאסרה לבן עמה משום דתרוייהו ציצית נינהו ואין לך להפריש ביניהם שתהא מחייב את הסדין בלבן ואוסרו בתכלת נמצא זה מצוה וזה אסור דבר זה רחוק מאד ואין הדעת סובלתו.

**שאלות סכום:**

1. כמה מצוות יש בציצית? (גמ' מנחות, דעת רי"ש במתני', הסמ"ק, הרמב"ם)
2. מהו הגדר של המונח "מצוה"? (גמ' מנחות, דעת רי"ש במתני', רמב"ם)
3. איזה סימנים מגלים לנו אם שני דברים הם ענין א' או ב' ענינים? (רמב"ם, ר"א בן הרמב"ם, רמב"ן, לב שמח)
4. מה הם הענינים והתכליות של מצות ציצית? (רמב"ם, תוס', משנה ברורה, מהרש"ל)
5. מה הם הנ"מ אם תכלת ולבן הם מצוה א' או ב' מצוות? (לבוש, תוס', בעל המאור)